No Reply (სიმღერა)
„No Reply“ — ინგლისური როკ-ჯგუფ The Beatles-ის სიმღერა. იგი შეტანილია ჯგუფის ბრიტანულ ალბომში Beatles for Sale, რომელიც გამოვიდა 1964 წელს. ასევე შეტანილია ამერიკულ ალბომში Beatles '65. სიმღერის ავტორები არიან ლენონი/მაკ-კარტნი. ლენონმა სიმღერა დაწერა ტომი კუიკლისთვის, მაგრამ უკანასკნელს იგი არ ჩაუწერია. The Beatles-მა დემოვერსია ჩაწერა 1964 წლის 3 ივნისს, ტომის სტილში. რინგო სტარი ამ დღეს საავადმყოფოში მოხვდა, რის გამოც სტუდიაში ჯიმი ნიკოლი უნდა მოეყვანათ, თუმცა დღემდე უცნობია, თუ ვინ უკრავს დემოში.